CELEX: 31981R1700
Language: el
Date: 1981-06-24
Title: Κανονισμός (ΕΟΚ) αριθ. 1700/81 τού Συμβουλίου τής 24ης Ιουνίου 1981 περί ανοίγματος, κατανομής καί τρόπου διαχειρίσεως μιάς κοινοτικής δασμολογικής ποσοστώσεως γιά ρούμι, αράκ καί τάφια τής διακρίσεως 22. 09 Γ Ι τού Κοινού Δασμολογίου, καταγωγής Κρατών ΑΚΕ (1981/82)

Avis juridique important

|

31981R1700

Κανονισμός (ΕΟΚ) αριθ. 1700/81 τού Συμβουλίου τής 24ης Ιουνίου 1981 περί ανοίγματος, κατανομής καί τρόπου διαχειρίσεως μιάς κοινοτικής δασμολογικής ποσοστώσεως γιά ρούμι, αράκ καί τάφια τής διακρίσεως 22. 09 Γ Ι τού Κοινού Δασμολογίου, καταγωγής Κρατών ΑΚΕ (1981/82)  

Επίσημη Εφημερίδα αριθ. L 172 της 30/06/1981 σ. 0001

***** ΚΑΝΟΝΙΣΜΟΣ (ΕΟΚ) αριθ. 1700/81 ΤΟΥ ΣΥΜΒΟΥΛΙΟΥ  της 24ης Ιουνίου 1981  περί ανοίγματος, κατανομής και τρόπου διαχειρίσεως μιας κοινοτικής δασμολογικής ποσοστώσεως για ρούμι, αράκ και τάφια της διακρίσεως 22.09 Γ Ι του Κοινού Δασμολογίου, καταγωγής Κρατών ΑΚΕ (1981/82)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι το προσαρτημένο στη δεύτερη σύμβαση ΑΚΕ-ΕΟΚ, που υπεγράφη στο Λομέ, στις 31 Οκτωβρίου 1979, πρωτόκολλο αριθ. 5 προβλέπει ότι μέχρι θέσεως σε ισχύ μιας κοινής οργανώσεως αγοράς αλκοολών, τα προϊόντα της διακρίσεως 22.09 Γ Ι του Κοινού Δασμολογίου, καταγωγής Κρατών ΑΚΕ, γίνονται δεκτά στην Κοινότητα απαλλαγμένα δασμών υπό προϋποθέσεις που επιτρέπουν την ανάπτυξη των παραδοσιακών τρεχουσών συναλλαγών μεταξύ Κρατών ΑΚΕ και της Κοινότητος αφ ενός και μεταξύ των Κρατών μελών αφ ετέρου· ότι η Κοινότητα καθορίζει κάθε χρόνο τις ποσότητες που δύνανται να εισαχθούν απαλλαγμένες δασμών βάσει των πλέον σημαντικών εισαγομένων ετησίων ποσοτήτων των Κρατών ΑΚΕ στην Κοινότητα κατά τη διάρκεια των τριών τελευταίων ετών για τα οποία υπάρχουν διαθέσιμα στατιστικά στοιχεία, αυξημένες κατά ένα ετήσιο συντελεστή αναπτύξεως 40 % στην αγορά του Ηνωμένου Βασιλείου και 18 % στις άλλες αγορές της Κοινότητος·  ότι ελλείψει πρωτοκόλλου προβλεπομένου στο άρθρο 118 της πράξεως προσχωρήσεως του 1979, η Κοινότητα πρέπει να λάβει τα εις το άρθρο 119 αυτής της πράξεως προβλεπόμενα μέτρα· ότι η εν λόγω ποσόστωση θα εφαρμοσθεί συνεπώς στην Κοινότητα των Εννέα·  ότι λαμβάνοντας υπόψη τα επιτευχθέντα επίπεδα από τις εισαγωγές των εν λόγω προϊόντων στην Κοινότητα και στα Κράτη μέλη κατά τη διάρκεια των τριών τελευταίων ετών για τα οποία υπάρχουν διαθέσιμα στατιστικά στοιχεία, η ποσότητα της δασμολογικής ποσοστώσεως από 1ης Ιουλίου 1981 μέχρι 30 Ιουνίου 1982 πρέπει να ορισθεί σε 189 029 εκατόλιτρα καθαρής αλκοόλης·  ότι κατά τη διάρκεια των τελευταίων τριών ετών για τα οποία υπάρχουν διαθέσιμα στατιστικά στοιχεία, οι αντίστοιχες κάθε Κράτους μέλους εισαγωγές σε σχέση με τις εισαγωγές στην Κοινότητα των εν λόγω προϊόντων προελεύσεως των ως άνω χωρών αντιπροσωπεύουν τα εξής ποσοστά:  1.2.3.4 //   //   //   //   // Κράτη μέλη   // 1978  // 1979  // 1980  //   //   //   //   // Μπενελούξ  // 4,6  // 3,7  // 11,0  // Δανία  // 1,2  // 1,3  // 1,4  // Γερμανία  // 22,8  // 18,7  // 23,7  // Γαλλία  // 2,0  // 2,2  // 2,9  // Ιρλανδία  // 1,8  // 1,8  // 1,5  // Ιταλία  // 0,3  // 0,3  // 0,3  // Ηνωμένο Βασίλειο  // 67,3  // 72,0  // 59,2  //   //   //   //  ότι λαμβάνοντας υπόψη τα στοιχεία αυτά και την προβλεπομένη εξέλιξη της αγοράς των εν λόγω προϊόντων καθώς και τις προβλέψεις στις οποίες προέβησαν ορισμένα Κράτη μέλη δύνανται τα ποσοστά αρχικής συμμετοχής στην ποσότητα ποσοστώσεως να ορισθούν κατά προσέγγιση ως εξής:  Μπενελούξ 8,07,  Δανία 1,14,  Γερμανία 23,80,  Γαλλία 2,43,  Ιρλανδία 1,42,  Ιταλία 0,27,  Ηνωμένο Βασίλειο 62,87·  ότι ένα σύστημα χρησιμοποιήσεως της κοινοτικής δασμολογικής ποσοστώσεως, βασιζόμενο σε μία κατανομή μεταξύ του Ηνωμένου Βασιλείου αφ ενός και των άλλων Κρατών μελών αφ ετέρου, φαίνεται ικανό να συνδιάζει την εφαρμογή των συντελεστών αναπτύξεως του πρωτοκόλλου αριθ. 5 με την εφαρμογή χωρίς διακοπή της δασμολογικής απαλλαγής που προβλέπεται για την εν λόγω ποσόστωση σε όλες τις εισαγωγές των ως άνω προϊόντων στα Κράτη μέλη μέχρις εξαντλήσεως της ποσοστώσεως· ότι αυτή η κατανομή πρέπει για να εκφράζει κατά το δυνατό την πραγματική εξέλιξη της αγοράς των εν λόγω προϊόντων να πραγματοποιείται prorata των αναγκών των Κρατών μελών· ότι πρέπει να κατανεμηθεί η δασμολογική ποσόστωση μεταξύ των Κρατών μελών βάσει των πλέον σημαντικών εισαγομένων ετησίων ποσοτήτων σε κάθε ένα από αυτά κατά τη διάρκεια των τελευταίων τριών ετών και λαμβάνοντας υπόψη τους προαναφερθέντες συντελεστές αναπτύξεως·  ότι πρέπει να προβλεφθούν κατάλληλα μέτρα για να εξασφαλισθεί η εφαρμογή του πρωτοκόλλου αριθ. 5 υπό συνθήκες που θα επιτρέπουν την ανάπτυξη των παραδοσιακών ροών συναλλαγών μεταξύ των Κρατών ΑΚΕ και της Κοινότητος αφ ενός και μεταξύ των Κρατών μελών αφ ετέρου·  ότι λόγω του ιδιαιτέρου χαρακτήρος των εν λόγω προϊόντων και της ευαισθησίας τους στις αγορές της Κοινότητος πρέπει να προβλεφθεί κατ εξαίρεσει ένα σύστημα χρησιμοποιήσεως βασιζόμενο σε μία και μόνη κατανομή μεταξύ των Κρατών μελών·  ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, και κάθε ενέργεια σχετικά με τη διαχείριση των μεριδίων που έχουν χορηγηθεί σ αυτή την οικονομική ένωση μπορεί να διεξάγεται από ένα των μελών της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 1ης Ιουλίου 1981 και μέχρι 30ής Ιουνίου 1982, το ρούμι, το αράκ και η τάφια της διακρίσεως 22.09 Γ Ι του Κοινού Δασμολογίου καταγωγής Κρατών ΑΚΕ γίνονται δεκτά για εισαγωγή στην Κοινότητα των Εννέα απηλλαγμένα δασμών εντός των ορίων μιας κοινοτικής δασμολογικής ποσοστώσεως 189 029 εκατολίτρων καθαρής αλκοόλης.  Άρθρο 2  1. Η δασμολογική ποσόστωση του άρθρου 1 διαιρείται σε δύο τμήματα· το πρώτο τμήμα ύψους 118 825 εκατολίτρων καθαρής αλκοόλης προορίζεται για κατανάλωση στο Ηνωμένο Βασίλειο. Το δεύτερο τμήμα ύψους 70 204 εκατολίτρων καθαρής αλκοόλης κατανέμεται μεταξύ των άλλων Κρατών μελών.  2. Τα μερίδια κάθε Κράτους μέλους λήπτου εκ του δευτέρου τμήματος κατ εφαρμογή της παραγράφου 1 ανέρχεται στις εξής ποσότητες:  1.2 //   // (σε εκατόλιτρα  καθαρής αλκοόλης)  // Μπενελούξ  // 15 262,  // Δανία  // 2 157,  // Γερμανία  // 45 000,  // Γαλλία  // 4 585,  // Ιρλανδία  // 2 678,  // Ιταλία  // 522.  Άρθρο 3  1. Τα Κράτη μέλη διαχειρίζονται τα μερίδια που τους χορηγούνται σύμφωνα με τις ίδιες αυτών σχετικές διατάξεις.  2. Ο ρυθμός εξαντλήσεως του μεριδίου των Κρατών μελών διαπιστώνεται βάσει των εισαγωγών των σχετικών προϊόντων καταγωγής Κρατών ΑΚΕ που προσκομίζονται στο τελωνείο συνοδευόμενα με διασάφηση.  Άρθρο 4  1. Τα Κράτη μέλη πληροφορούν μηνιαίως την Επιτροπή για τις εισαγωγές που πράγματι καταλογίσθηκαν στη δασμολογική ποσόστωση.  2. Το Ηνωμένο Βασίλειο λαμβάνει τα αναγκαία μέτρα ώστε οι ποσότητες που εισάγονται από τα Κράτη ΑΚΕ υπό τους όρους των άρθρων 1 και 2 διαφυλάσσονται για τις ανάγκες της εσωτερικής του καταναλώσεως.  3. Η Επιτροπή πληροφορεί κανονικά τα Κράτη μέλη για τον ρυθμό εξαντλήσεως της δασμολογικής ποσότητος.  4. Εφ όσον παρίσταται ανάγκη, δύνανται να διεξαχθούν διαβουλεύσεις είτε αιτήσει Κράτους μέλους είτε με πρωτοβουλία της Επιτροπής.  Άρθρο 5  Για τη διασφάλιση της εφαρμογής του παρόντος κανονισμού, η Επιτροπή λαμβάνει τα αναγκαία μέτρα σε στενή συνεργασία με τα Κράτη μέλη.  Άρθρο 6  Ο κανονισμός (ΕΟΚ) αριθ. 1470/80 του Συμβουλίου της 9ης Ιουνίου 1980 περί των μέτρων διασφαλίσεως που προβλέπονται στη δεύτερη σύμβαση ΑΚΕ-ΕΟΚ (1) εφαρμόζεται στα προϊόντα που προβλέπονται στον παρόντα κανονισμό.  Άρθρο 7  Ο παρών κανονισμός τίθεται σε ισχύ την 1η Ιουλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 24 Ιουνίου 1981.  Για το Συμβούλιο  Ο Πρόεδρος  G.M.V. van AARDENNE  (1) ΕΕ αριθ. L 147 της 13. 6. 1980, σ. 4.